MTC สร้างอาคาร “จิตเมตตา ชูชาติ ดาวนภา” แห่ง 3 จ.สุโขทัย
MTC บริจาคเงินจำนวน 30 ล้านบาท เพื่อสร้างอาคารศูนย์ทันตกรรมและงานบริหาร “จิตเมตตา ชูชาติ ดาวนภา” แห่งที่ 3 โรงพยาบาลบ้านด่านลานหอย จังหวัดสุโขทัย
22 ก.ค. 2564

นางดาวนภา เพชรอำไพ กรรมการผู้จัดการ บริษัท เมืองไทย แคปปิตอล จำกัด (มหาชน) หรือ MTC ได้บริจาคเงินจำนวน 30 ล้านบาท เพื่อสร้างอาคาร “จิตเมตตา ชูชาติ ดาวนภา” ศูนย์ทันตกรรมและงานบริหาร แห่งที่ 3 ณ โรงพยาบาลบ้านด่านลานหอย จังหวัดสุโขทัย โดยออกแบบเป็นอาคารคอนกรีต 2 ชั้น พื้นที่ใช้สอยทั้งหมด 1,700 ตารางเมตร จะแบ่งพื้นที่ชั้น 1 สำหรับให้บริการคลินิกงานจิตเวชและยาเสพติด ส่วนชั้น 2 สำหรับให้บริการด้านทันตกรรม ทั้งนี้คาดว่าจะสนับสนุนให้โรงพยาบาลสามารถรองรับผู้มาใช้บริการได้มากถึง 100,000 คนต่อปี  ซึ่งอาคารดังกล่าว ออกแบบและควบคุมการก่อสร้างโดย คุณปริทัศน์ เพชรอำไพ รองกรรมการผู้จัดการ บริษัท เมืองไทย แคปปิตอล จำกัด (มหาชน) โดยเริ่มก่อสร้างวันที่ 24 มิถุนายน 2564 และมีกำหนดแล้วเสร็จ เดือนกรกฎาคม 2565